Sepiegids: Louis het genoeg gehad van Jonas in ‘Binnelanders’Met Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. Louis (Germandt Geldenhuys) in ‘Binnelanders’. (Foto: Skermgreep) Maandag 17 Oktober Conrad verwoord sy gevoelens teenoor Louis. Struikelblokke in ŉ verhouding is iets waaraan gewerk moet word, en Annelize pleit by Conrad om van plan te verander. Dinsdag 18 Oktober ŉ Uitnodiging van Steve laat Zee flink op haar voete dink, terwyl ŉ soen bydra tot groter spanning. ŉ Desperate Sharon maak ŉ belofte aan Conrad. Woensdag 19 Oktober Liam kry uiteindelik toegang tot e-posse, en Lexi het liefdesraad vir Steve. Conrad kry ŉ vreemde besoek van Sharon, en ŉ loopbaanskuif lok reaksie uit. Donderdag 20 Oktober Louis het genoeg gehad van Jonas, en Conrad wil by Albert gaan inloer. Liam probeer meer inligting inwin, terwyl humeure vlamvat op die plaas. Danny smokkel nie alleen met Steve se kop nie. Vrydag 21 Oktober Steve vra sy vrae met ŉ ompad, en Zee word uit die veld geslaan met ŉ versoek. Liam vertel Annelize en Jeremy wat hy dink At se plan is, terwyl Conrad en Tracy ewe bang is vir wat gebeur. Maandag 17 Oktober JPD se raadslede moet oor ŉ belangrike agendapunt stem. Elana probeer deur haar verlies werk. Iemand vra Danni uit op ŉ afspraak, terwyl Siya dieselfde met Anja doen. Dinsdag 18 Oktober Bridgette voel verraai, terwyl Siya vir Danni konfronteer. Elana is angstig oor haar ma se kuier en Kate dring daarop aan om Mrs. J se oond te gebruik. Woensdag 19 Oktober TikTok is soek, terwyl Danni ŉ besluit oor Siya neem. Nazeem word sonder die broers se wete genooi vir ete by die Danielse. Donderdag 20 Oktober Carlo kry ŉ groot terugslag in die eksperiment met die speelgoedhond. Gaan Justin te vinde wees vir die groot guns wat Elana vir Susan gevra het? Vrydag 21 Oktober Danni en Siya is versigtig maar tog optimisties oor die pad vorentoe. AB het vergeet van Stella se konsert en Elana se ma is op pad. Diepe Waters Maandae tot Donderdae om 18:30 op kykNET Maandag 17 Oktober Henry is bekommerd oor Tshepo. Pam sien nie daarna uit om weer vir Sanet te sien nie en daar word vir Gys gesê hy moet minder geld bestee. Dinsdag 18 Oktober Henry maan Tshepo om nie teen Johan resies te swem nie, maar hy is vasbeslote om Johan op sy plek te sit. Meghan vertel Gys van haar sakevoorstel. Nina probeer steeds Johan se aandag trek. Woensdag 19 Oktober Zelda manipuleer Arno om enige inligting wat sy teen Gys kan gebruik te kry. Meghan begin met haar sosialemediaplan vir Die Swart Marlyne. Karla bly haarself sieker maak. Donderdag 20 Oktober Sanet is omgekrap wanneer Meghan haar las probeer ligter maak. Wanda is baie in haar skik met Meghan. Wim is gefrustreerd met Rose wat altyd te besig is vir haar eie gesin. Maandag 17 Oktober Lionel en Janice kry onverwagse nuus by die dokter. Lennie en Eva ontdek skokkende inligting oor Rikus. Natalie maak groot veranderinge by die bakkery. Dinsdag 18 Oktober Die dokter waarsku Janice oor die risiko’s van haar swangerskap op haar ouderdom en Lionel doen alles in sy vermoë om haar gemaklik te maak. Lennie konfronteer Rikus oor sy ware identiteit. Woensdag 19 Oktober Lennie skok Eva met die ware rede waarom hy vir Rikus nog ŉ kans wil gee. Francois maak meer moeilikheid by die bakkery. Lionel wil sy ma vertel van die swangerskap, maar Janice is onseker. Donderdag 20 Oktober Lee-Roy is bekommerd wanneer Ronel nie sy oproepe beantwoord nie. Wesley en Yvette vrees dat Natalie iets donkers beplan. Rikus vra vir Lennie of sy verjaarsdag by die huis gevier kan word.